เมื่อ ปี 63 ตรวจสุขภาพ ระดับ คอเลสเตอรอลTC = 208 LDL = 135 HDL = 41 TG = 159พอมาปี 2564 ตรวจเจอดันสูง ให้ทานยา ลดความดัน Atenolol 50 mg. และเพิ่งให้ทานยาลดไขมัน Simvastatin 10 mg ตั้งแต่ 16 ต.ค.64 (วัด LDL ได้ 118 TG 98)ตั้งแต่เป็นความดันก็ออกกำลังกาย และคุมอาหารตลอดครับผมลองตรวจสุขอีกครั้งที่โรงพยาบาล เมื่อ30 ต.ค 64 ได้ค่าดังนี้TC = 117 LDL = 64.9 HDL = 35.4 TG = 87สอบถามว่า HDL ที่ต่ำไป มีผลอะไรบ้าง วิธีเพิ่มที่เร็วที่สุดต้องทำอย่างไร
สวัสดีค่ะ Sittไขมันดีหรือไขมัน HDL คือ ไขมันคอเลสเตอรอลที่มีประโยชน์ต่อร่างกาย ทำหน้าที่กำจัดคอเลสเตอรอลชนิดไม่ดี (Low-Density Lipoprotein: LDL) ที่สะสมอยู่ตามหลอดเลือด แล้วส่งไปที่ตับเพื่อกำจัดออกจากร่างกาย การบริโภคไขมันดีในปริมาณที่เหมาะสมจึงช่วยลดความเสี่ยงโรคหัวใจ ภาวะกล้ามเนื้อหัวใจขาดเลือด และโรคหลอดเลือดหัวใจได้ ระดับไขมันดีที่ปกติควรอยู่ประมาณ 40-60 มิลลิกรัม/เดซิลิตร หากอยู่ในระดับ 60 มิลลิกรัม/เดซิลิตรขึ้นไป จะยิ่งส่งผลดีต่อร่างกายโดยการที่ไขมันชนิดไขมันดีต่ำเกินไปในเลือดนั้น ก็อาจส่งผลเสียต่อร่างกายทำให้ปริมาณไขมันเลวเพิ่มขึ้น และเพิ่มความเสี่ยงต่อการเกิดโรคหลอดเลือดหัวใจได้การเลือกกินอาหารที่มีไขมันดีหรืออาหารที่มีประโยชน์ต่อสุขภาพจะช่วยเพิ่มระดับคอเลสเตอรอลชนิดที่ดีและลดคอเลสเตอรอลชนิดที่ไม่ดี ควรเลือกรับประทานอาหารเช่น น้ำมันที่ให้กรดไขมันชนิดไม่อิ่มตัว เช่น น้ำมันมะกอก น้ำมันทานตะวัน น้ำมันรำข้าว น้ำมันถั่วลิสง ผักผลไม้กากใยสูง ปลาที่มีกรดไขมันสูง เช่น แซลมอน ทูน่า แมคเคอเรล และซาร์ดีน ธัญพืช ถั่วเปลือกแข็ง เต้าหู้ เป็นต้น และควรกลับไปติดตามผลเลือดประจำปีกับแพทย์ตามนัด ออกกำลังกายสม่ำเสมอ